අලියෙකුගේ සති තුනක කළලයක්ද, මුවා ගේ මාස එකහමාරක කළලයක් ද, පිඹුරා ඉපදීමට ආසන්න වූ කළලයක්ද, අලියාගේ හෘදය හා මොළය යන අවයව මෙහි සුරක්‍ෂිතව ඇති හෙයින් සංචාරකයින්ට එය දුර්ලභ අවස්ථාවක් උදාකර දෙයි.තව ද මෙහි ලෝකයේ විශාලතම ගැට කිඹුලා ගේ නිදර්ශනයක් ද, උරග විශේෂ හා දැනට ඉතා දුර්ලභ ගණයේ සැලකෙන කළු දිවියාගේ නිදර්ශනයක් ද දැකිය හැකි ය. 2009 සිංහරාජ දෙනියාය ප්‍රදේශයේ කම්බි උගුලකට අසු වීමෙන් දිවි තොර වූ දිවියා ගේ සම පුරවා තැනූ මේ නිදර්ශනය ශ්‍රී ලංකාවේ වෙන කිසිදු කෞතුකාගාරයකින් හමු නොවේ.